text: Tiltalt for at have forvoldt svin smerte 
  07 juni 2011 kl. 09.15
  En af de største landmænd i Horsens-området tiltalt for dyremishandling.
  En landmand der producerer tusindvis af svin årligt skal i dag i landsretten.
  Han er tiltalt vanrøgt af svin - og for at have overtrådt miljølovgivningen.
  Landmanden har eksempelvis afleveret et svin til slagteriet med to åbne, blodige og meget snavsede sår.
  Et andet blev sendt på slagteriet med blodige sår - uden at have været behandlet.
  Et tredie ankom til slagteriet med sår på ryggen, fordi der var brugt el-støder til at drive det frem.
  Endelig blev hundredevis af svin kørt til slagteriet uden strøelse i lastbilen, så de ikke kunne stå fast.
  Anklagemyndigheden vil også have landmanden dømt for selv at være et svin ved at bryde miljøloven.
  Han har blandt andet brændt myresyre, spildolie, trykimprægneret træ og el-ledninger af på sin gård.
  